Gladsaxe, den 21.3.2023

Cyklistforbundet Gladsaxe afdeling

Generalforsamling den 14. marts 2023

Der deltog 12 medlemmer, heraf to fra Hillerød afdeling og to fra Lyngby-Taarbæk/Rudersdal.

1. Valg af dirigent og referent

Dirigent: Peter Bo Nielsen

Referent: Ole Dam Mortensen

1. Bestyrelsens beretning

Peter Bo Nielsen orienterede om bestyrelsens arbejde med Gladsaxe Kommunes Trafiksikkerhedsplan og om projekt for sikring af Vandledningsstiens passage af Vandtårnsvej.

Martin Plantener Jensen orienterede om projektet for Søborg Hovedgades ombygning og forskønnelse.

Jens Holm Madsen orienterede om arbejdet i Det Grønne Råd.

Inger Plum orienterede om

* Arbejdet i Passagerpulsen og Passagerrådet.
* Projekt for udlån af elcykler.
* Høringssvar til lokalplaner, herunder forhold om cykelparkering i lokalplan for Søborg Skole.
* Høringssvar til Trafiksikkerhedsplanen om bilfri zoner omkring skoler.

Inger Plum gennemgik desuden PowerPoint om ”Grøn Mobilitet” anvendt på møde i Det Grønne Råd. Gennemgangen baserede sig bl.a. på cykelhandleplaner fra Aarhus og Odense Kommune.

Ole Dam Mortensen orienterede bestyrelsens samarbejde/møder med forvaltningen.

Bestyrelsens beretning blev godkendt.

1. Regnskab

Ole Dam Mortensen fremlagde det reviderede regnskab for 2022. De samlede udgifter beløb sig til 1.224 kr., heraf 1000 kr. til mødeomkostninger for bestyrelsesmøder og 224 kr. for generalforsamlingen i 2022. Alle udgifter er betalt af hovedforbundet.

Regnskabet blev godkendt.

1. Indkomne forslag

Intet.

1. Valg af bestyrelse og suppleanter

Peter Bo Nielsen og Martin Plantener Jensen blev genvalgt til bestyrelsen for en toårig periode. De øvrige bestyrelsesmedlemmer (Jens Holm Madsen, Inger Plum og Ole Dam Mortensen) var ikke på valg.

Der blev ikke valgt nogen suppleanter.

1. Valg af revisor og revisorsuppleant

Knud Lambaa blev genvalgt som revisor.

Karsten R. Møller blev genvalgt som revisorsuppleant.

1. Valg af delegerede til landsmødet

Inger Plum blev valgt som den ene af afdelingens to delegerede til landsmødet.

1. Fremtidig virksomhed

Afdelingernes samarbejde med de respektive forvaltninger og politikere blev drøftet. Gladsaxeafdelingen vil især arbejde for styrket samarbejde med politikerne.

Hillerød og Lyngby-Taarbæk/Rudersdal orienterede om afdelingernes erfaringer med at arrangere cykelture.

Det blev oplyst, at der arbejdes med en børnecykeldag i Gladsaxe i forbindelse med Post Danmark Rundt og Gladsaxedagen 2023. Etapeløbets fjerde og næstsidste etape starter i Kalundborg og slutter i Bagsværd!

1. Eventuelt

Intet.